คําสั่งนายทะเบียนที่ 1/2550เรื่อง ให้บริษัทยื่นรายงานการประกันภัยรถตามพระราชบัญญัติคุ้มครองผู้ประสบภัยจากรถพ.ศ. 2535 ในรูปแบบสื่ออิเล็กทรอนิกส์------------------------------------------------- เพื่อให้การกํากับ ดูแลและตรวจสอบการดําเนินงานของบริษัท เป็นไปอย่างมีประสิทธิภาพยิ่งขึ้น และเพื่อให้รูปแบบของข้อมูลการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 สอดคล้องกับระบบคอมพิวเตอร์ที่กรมการประกันภัยพัฒนาขึ้น อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้ข้อ ๑ ให้บริษัทยื่นรายงานข้อมูลการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 รายงานข้อมูลเกี่ยวกับเครื่องหมายแสดงว่ามีการประกันความเสียหายสําหรับผู้ประสบภัยจากรถ และรายงานข้อมูลการส่งเงินสมทบเข้ากองทุนทดแทนผู้ประสบภัย ตามกลุ่มข้อมูลที่ 182 183 187 188 189 190 และ 196 ในรูปแบบของสื่ออิเล็กทรอนิกส์ ที่ได้พัฒนาขึ้นโดยกรมการประกันภัย ตามคู่มือการจัดทําข้อมูลรูปแบบ XML ของบริษัทประกันภัยรถยนต์ ตามแบบและรายการที่แนบท้ายคําสั่งนี้ รายงานข้อมูลการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ตามกลุ่มข้อมูลที่ 182 และ 183 ของคู่มือการจัดทําข้อมูลรูปแบบ XML ของบริษัทประกันภัยรถยนต์ให้ยื่นในรูปแบบสื่ออิเล็กทรอนิกส์ตามวรรคหนึ่ง พร้อมกับการยื่นรายงานตามรูปแบบเดิม (text file และเอกสาร) ตามแบบและรายการที่แนบท้ายคําสั่งนายทะเบียนที่ 5/2542 เรื่อง ให้บริษัทยื่นรายงานการใช้ การชํารุดหรือสูญหายของเครื่องหมาย และรายงานการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 10 กุมภาพันธ์ 2542 ควบคู่กันไป เป็นระยะเวลา 1 ปี นับแต่วันที่คําสั่งนี้มีผลใช้บังคับ หลังจากนั้นให้ยื่นรายงานในรูปแบบสื่ออิเล็กทรอนิกส์เท่านั้น รายงานข้อมูลเกี่ยวกับเครื่องหมายแสดงว่ามีการประกันความเสียหายสําหรับผู้ประสบภัยจากรถตามกลุ่มข้อมูลที่ 187 188 189 และ 190 ของคู่มือการจัดทําข้อมูลรูปแบบ XML ของบริษัทประกันภัยรถยนต์ ให้ยื่นในรูปแบบสื่ออิเล็กทรอนิกส์ตามวรรคหนึ่ง พร้อมกับการยื่นรายงานในรูปแบบเอกสาร ตามแบบและรายการที่แนบท้ายคําสั่งนายทะเบียนที่ 5/2544 เรื่อง ให้บริษัทยื่นรายงานการใช้ การชํารุดหรือสูญหายของเครื่องหมาย ลงวันที่ 1 มีนาคม 2544 และประกาศนายทะเบียน เรื่อง หลักเกณฑ์ วิธีการ และเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสําหรับผู้ประสบภัยจากรถ ลงวันที่ 8 เมษายน 2546 ควบคู่กันไป เป็นระยะเวลา 1 ปีนับแต่วันที่คําสั่งนี้มีผลใช้บังคับ หลังจากนั้นจะให้ยื่นรายงานในรูปแบบสื่ออิเล็กทรอนิกส์เท่านั้น รายงานข้อมูลการส่งเงินสมทบเข้ากองทุนทดแทนผู้ประสบภัย ตามกลุ่มข้อมูลที่ 196 ของคู่มือการจัดทําข้อมูลรูปแบบ XML ของบริษัทประกันภัยรถยนต์ ให้ยื่นรายงานในรูปแบบสื่ออิเล็กทรอนิกส์ตามวรรคหนึ่ง พร้อมกับการยื่นรายงานในรูปกระดาษ (Hard Copy) ที่บันทึกข้อมูลถูกต้องตรงกันข้อ ๒ การยื่นรายงานในรูปแบบสื่ออิเล็กทรอนิกส์ตามข้อ 1 วรรคหนึ่ง หากข้อมูลเบื้องต้นไม่ผ่านการตรวจสอบจากระบบคอมพิวเตอร์ตามที่กําหนดไว้ในคู่มือการจัดทําข้อมูลรูปแบบ XML ของบริษัทประกันภัยรถยนต์ ให้ถือว่าบริษัทยังไม่ยื่นรายงานข้อ ๓ คําสั่งนี้ให้ใช้บังคับสําหรับ 1) การรายงานข้อมูลการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 และการรายงานข้อมูลเกี่ยวกับเครื่องหมายแสดงว่ามีการประกันความเสียหายสําหรับผู้ประสบภัยจากรถ รอบเดือนมีนาคม 2550 เป็นต้นไป 2) การรายงานการส่งเงินสมทบเข้ากองทุนทดแทนผู้ประสบภัย ในไตรมาสที่ 1 ปี 2550 เป็นต้นไปผู้มีอํานาจลงนาม - สั่ง ณ วันที่ 16 กุมภาพันธ์ พ.ศ. 2550จันทรา บูรณฤกษ์อธิบดีกรมการประกันภัยนายทะเบียน